Diari Oficial de la Generalitat Valenciana


Sumari del DOGV 6412, del 07-12-2010 (2010/12832)

Informació pública del projecte de modificació puntual de les determinacions d'usos de les normes subsidiàries de planejament i de les ordenances urbanístiques del Pla Parcial les Galgues, sector 1, 2.1 i 2.2.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6412

Data del DOGV
:   07-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/12872


Data del document
:   22-11-2010

Organisme emissor
:   Ajuntament de Pedreguer

Tipus de document
:   Anunci

Descriptors 

:   * Pedreguer
    * pla d'urbanisme
    * administració local

Informació pública del projecte de modificació puntual de les determinacions d'usos de les normes subsidiàries de planejament i de les ordenances urbanístiques del Pla Parcial les Galgues, sector 1, 2.1 i 2.2. [2010/12726]  
El Ple de l'Ajuntament de Pedreguer, en sessió celebrada el dia 28 d'octubre de 2010, va acordar:  
Vista la proposta de modificació de les normes subsidiàries que afecta el sòl urbà, claus 1a i 1b, el sòl urbanitzable industrial de les Galgues i el sòl no urbanitzable en les seues claus 6 i 7.  
Primer  
Sotmetre a informació pública per termini d'un mes el projecte de modificació puntual de les determinacions d'usos de les normes subsidiàries de planejament i de les ordenances urbanístiques del Pla Parcial les Galgues, sector 1, 2.1 i 2.2 d'este municipi, redactat pels Serveis Tècnics Municipals, amb data 15 de setembre de 2010, amb publicació de l'anunci en el tauler d'edictes i en la pàgina web d'este Ajuntament, en el Diari Oficial de la Comunitat Valenciana i en un diari no oficial d'àmplia difusió en la localitat, a fi que durant este termini puguen presentar els interessats les al·legacions que consideren oportunes.  
Segon  
Simultàniament es procedirà a la petició d'informes dels distints departaments i òrgans competents de les administracions d'acord amb la normativa reguladora de les seues competències respectives.  
Tercer  
El present acord determinarà automàticament la suspensió de la tramitació i atorgament de llicències d'activitat, de parcel·lació de terrenys, edificació i demolició, i en aquells actes de contingut urbanístic que resulten incompatibles amb les noves determinacions de planejament previstes, de conformitat amb el que disposa l'article 101.2 de la Llei Urbanística Valenciana.  
Cosa que es fa pública per a general coneixement, i se sotmeten els documents a informació pública, per un termini d'un mes, comptat a partir de l'endemà a la publicació d'este anunci en el Diari Oficial de la Generalitat Valenciana, diari no oficial de amplia difusió en la localitat, i en el tauler d'anuncis del municipi.   
Durant el dit termini es podran formular les al·legacions que estimen pertinents, i l'expedient complet romandrà exposat al públic i podrà consultar-se en el Departament d'Urbanisme de l'Ajuntament de Pedreguer, situat al carrer de l'Ajuntament, número 7, de dilluns a divendres, des de les 10.00 fins a les 14.00 hores.  
Esta informació es publica igualment en la pàgina web de l'Ajuntament .  
Pedreguer, 22 de novembre de 2010.- L'alcalde: Andrés Ferrer Ribes.